./data/phi2331/phi020/phi2331.phi020.perseus-lat2.xml
David Magie
Gordiano sepulchrum milites apud Circesium castrum fecerunt in finibus Persidis, titulum huius modi addentes et Graecis et Latinis et Persicis et Iudaicis et Aegyptiacislitteris, ut ab omnibus legeretur: Divo Gordiano, victori Persarum, victori Gothorum, victoriSarmatarum, depulsori Romanarum seditionum, victoriGermanorum, sed non victori Philipporum quod ideo videbatur additum, quia in campis Philippis ab Alanis tumultuario proelio victus abscesserat, simuletiam quod a Philippis videbatur occisus, quem titulum evertisse Licinius dicitur eo tempore quo est nanctus imperium, cum se vellet videri a Philippisoriginem trahere, quae omnia, Constantine maxime, idcirco sum persecutus,ne quid tuae cognitioni deesset, quod dignum scientia videretur